31. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 150032/2 της 4/25 Ιαν. 1978 (ΦΕΚ Β΄ 59) Περί κυκλοφορίας ιδιοκατασκευών αγροτικών μηχανημάτων προερχομένων εκ μετατροπής μικρών οχημάτων. Έχοντας υπόψη: 1.Το άρθρον 84 του Ν. 614/77 «περί κυρώσεως του Κώδικα Οδικής Κυκλοφορίας», σχετικά με την ταξινόμηση, απογραφή και χορήγηση αδειών κυκλοφορίας των αγροτικών μηχανημάτων. Σελ. 332,14(α) Τεύχος 671 - Σελ. 62 2.Την 31504/1534/20.3.72 απόφαση του Υφ/γού Εθν. Οικονομίας επί θεμάτων Γεωργίας, περί καθορισμού των όρων και προϋποθέσεων εγκρίσεως της καταλληλότητας και χορηγήσεως αδειών κυκλοφορίας σε ιδιοκατασκευές αγροτικών μηχανημάτων, προερχόμενες από παλιά εξαρτήματα. 3.Την 152243/863/264/11.2.76 απόφασή μας με την οποία χαρακτηρίζονται ως αγροτικά μηχανήματα πολλαπλής χρήσεως τα μηχανήματα που μπορούν να δίνουν κίνηση σε διάφορα γεωργικά μηχανήματα (ψεκαστικά, αντλητικά, κλπ.) και καθορίζονται τα τεχνικά χαρακτηριστικά τους. 4.Το γεγονός ότι ορισμένες ιδιοκατασκευές που προέρχονται από μετατροπή μικρών οχημάτων ΤΖΙΠ (JEEP) και είναι εφοδιασμένες με άδεια κυκλοφορίας ως ιδιοκατασκευές αγροτικών μηχανημάτων, έχουν τεχνικά χαρακτηριστικά που προσεγγίζουν στα τεχνικά χαρακτηριστικά των μηχανημάτων πολλαπλής χρήσεως και δύνανται να εκτελούν γεωργικές εργασίες όπως ψεκασμούς, άντληση νερού κ.λ.π., αποφασίζουμε: Εγκρίνουμε την κυκλοφορία ως αγροτικών μηχανημάτων πολλαπλής χρήσεως των ιδιοκατασκευών αγροτικών μηχανημάτων, που προέρχονται από μετατροπές μικρών οχημάτων ΤΖΙΠ (JEEP) και έχουν λάβει άδειες κυκλοφορίας με βάση τις 14657/965/Β.7/8.2.71, 117808/7840/Β.7/3.11.71 και 31504/1534/Β.7/20.3.72 αποφάσεις του Υπουργείου μας, υπό τους κάτωθι όρους και προϋποθέσεις: α)Να είναι εφοδιασμένα με κατάλληλες εξαρτήσεις (Ρ.Τ.Ο. και τροχαλία) για την κίνηση ψεκαστικών ή άλλων γεωργικών μηχανημάτων. β)Να είναι ανοιχτού τύπου (κιβωτάμαξα χωρίς σκέπασμα). γ)Οι κάτοχοι αυτών να έχουν ως κύριο επάγγελμα τη γεωργία. Η απόφαση αυτή να δημοσιευθεί στην Εφημερίδα της Κυβερνήσεως. 